open-index/open-wikipedia-markdown huggingface dataset:
Trick Daddy

**Maurice Young**, tunnetaan premmin taiteilijanimellään **Trick Daddy** (s. 27. syyskuuta 1974 Miami, Florida) on yhdysvaltalainen hip hop -artisti. Hänet tunnetaan hittisingleistä "Shut Up" ja "Let's Go".

## Diskografia
### Albumit
* *[[Based on a True Story (Trick Daddy)|Based on a True Story]]* (1997)
* *[[www.thug.com]]* (1998)
* *[[Book of Thugs: Chapter AK Verse 47]]* (2000)
* *[[Thugs Are Us]]* (2001)
* *[[Thug Holiday]]* (2002)
* *[[Thug Matrimony: Married to the Streets]]* (2004)
* *[[Back by Thug Demand]]* (2006)
* *[[Finally Famous: Born a Thug Die a Thug]]* (2009)

### Singlet

## Lähteet

## Aiheesta muualla
* Viralliset sivut
Nikita Aleksejev

**Nikita Sergejevitš Aleksejev** (, s. 27. joulukuuta 1981 Murmansk, Neuvostoliitto) on venäläinen ammattilaisuransa lopettanut jääkiekkoilija, pelipaikaltaan laitahyökkääjä. Aleksejev voitti KHL-liigan mestaruuden kausina 2008–2009 ja 2009–2010 pelatessaan Ak Bars Kazanissa.

Aleksejev siirtyi vuonna 1998 16-vuotiaana Kanadan juniorisarjaan OHL:ään. Hän oli Tampa Bay Lightningin ensimmäisen kierroksen varaus  vuonna . Aleksejev pelasi ensimmäiset ammattilaisvuotensa pääosin AHL:ssä; Tampa Bayn NHL-joukkueessa kertyi vuoteen 2006 mennessä vain 91 runkosarjaottelua. Syksyllä 2004 Aleksejev sai olkapäävamman, joka piti hänet sivussa koko loppukauden.  ajan hän kiekkoili Venäjällä Avangard Omskissa. Kesken NHL-kauden 2006–2007 Tampa Bay kauppasi Aleksejevin Chicago Blackhawksiin. Chicago ei käyttänyt optiota Aleksejevin seuraavasta kaudesta ja näin ollen hänestä tuli vapaa pelaaja.

Aleksejev siirtyi kaudeksi 2007–2008 takaisin Venäjälle Ak Bars Kazaniin. Siellä hän voitti KHL:n mestaruuden, Gagarin Cupin sekä keväällä 2009 että 2010. Aleksejev ei pelannut loukkaantumisen takia kaudella 2011–2012 yhtään ottelua Kazanissa, ja seura purki hänen sopimuksensa tammikuussa 2012. Uransa kaksi viimeistä kautta hän edusti KHL-liigan Severstal Tšerepovetsia.

## Lähteet

* 
*
Zubtsovin piiri

**Zubtsovin piiri** () on paikallinen itsehallintoalue Tverin alueen eteläosassa Venäjällä. Vuonna 1929 perustetun piirin pinta-ala on 2&nbsp;167 neliökilometriä. Asukkaita on 17&nbsp;500 henkeä (vuonna 2009).

Piirin hallinnollinen keskus on Zubtsovin kaupunki. Lisäksi siihen kuuluu 7 maalaiskuntaa:
* Dorožajevo (ven. Дорожаево)
* Knjažji Gory (ven. Княжьи Горы)
* Pogoreloje Gorodištše
* Stolipino (ven. Столипино)
* Uljanovo (ven. Ульяново)
* Vazuzan piiri (ven. Вазуза)
* Zubtsovin maalaiskunta

Piirin kautta kulkee Moskovan ja Riian välinen rautatie sekä Moskovasta Latvian rajalle suuntatuva M9-valtatie. Seudulla on koneenrakennus- ja puunjalostusteollisuutta. Maatalous on keskittynyt maidon ja lihan tuotantoon sekä viljan ja pellavan viljelyyn.

Seudun kaakkoisosassa Pogorelojen kunnan alueella on asunut ns. Djoržan karjalaisryhmä. Vuoden 1926 väestönlaskennan mukaan karjalaisia oli 1&nbsp;795 henkeä. Vuoden 1989 väestönlaskennassa Zubtsovin piirissä rekisteröitiin vain 60 karjalaista.

## Lähteet

## Aiheesta muualla

* Zubtsovin piirin sivusto 
* Zubtsovin piiri Tverin alue- tietosanakirjassa
Rakastin epätoivoista naista

**Rakastin epätoivoista naista** on vuonna 1999 valmistunut suomalainen lyhytelokuva, jonka on ohjannut Jarmo Lampela ja käsikirjoittanut Tove Idström. Elokuva on julkaistu DVD:llä sekä itsenäisesti että Lampelan *[[Eila (elokuva)|Eila]]*-elokuvan kanssa.
## Näyttelijät

## Vastaanotto
Elokuva sai ensi-iltansa Tampereen elokuvajuhlilla ja voitti kotimaisen kilpailun yleisöpalkinnon. Teoksessa *Lyhyttä ja pitkää, Kotimaisia elokuvantekijöitä* Satu Elo sanoo elokuvan kuvaavan kolmikymppisten ihmissuhdesotkuja *[[Sairaan kaunis maailma|Sairaan kauniista maailmasta]]* tutulla nopealla kuvatyylillä ja ”sellaisella lämmöllä, ettei sen henkilöihin voi olla samastumatta”.

## Lähteet
Dance the Night Away (Creamin kappale)

**Dance The Night Away** on brittiläisen Cream-yhtyeen kappale toisella albumilla Disraeli Gears (1967).

Sen on säveltänyt basisti/laulaja Jack Bruce ja sanoittanut runoilija Peter Brown.

Kappale on erityisesti sanoitukseltaan esimerkki vuoden 1967 psykedeelisestä tyylistä. Toisaalta Peter Brown on todennut sanoituksen kuvaavan hänen elämäntapaansa ja -tilannettaan tuohon aikaan. Hän koki irrallisuutta ja asiat, jotka pitivät hänet todellisuudessa olivat seksi ja tanssiminen.

Kappaleen kitarointi osaksi 12 - kielisellä kitaralla ja lauluharmoniat ovat saaneet vahvoja vaikutteita The Byrds ja Buffalo Springfield - yhtyeiltä. Clapton on maininnut erityisesti Byrdsin "Eight Miles High" - kappaleen.  Byrds pyrki tähän aikaan luomaan uudenlaista "spacerockiksi" kutsumaansa musiikkia pyrkiessään pois varhaisesta folkrock-tyylistä.

Kappale koostuu kolmesta rakenteeltaan yhtenevästä säkeistöstä. Jack Bruce ja Eric Clapton laulavat kappaleen harmoniassa duettona.

## Lähteet

* Classic Albums - Cream Disraeli Gears DVD Eagle Vision EV426300 2006
* Heavy-rock Toimittanut Jorma-Veikko Sappinen Soundi-kirja 1978 
* Jake Nyman - Onnenpäivät 1 Fanzine 1989 

### Viitteet
Bracey Wright

**Bracey Wright** (s. 1. heinäkuuta 1984 The Colony, Texas, Yhdysvallat) on yhdysvaltalainen koripalloilija. Pelipaikaltaan hän on 1–2 paikan pelaaja, enemmän kuitenkin 2-paikan heittävä takamies.

Wright pelasi Deron Williamsin kanssa samassa lukiojoukkueessa. Yliopistokoripalloa hän pelasi Indianan yliopiston joukkueessa. Vuonna 2005 Minnesota Timberwolves draftasi hänet. Hän pelasi NBA:ssa kaksi kautta, kunnes siirtyi Arisiin 2007. Tämän jälkeen hän on pelannut Euroopassa, Venäjällä, Israelissa ja Turkissa yli kymmenessä eri seurassa. Kaudella 2018–2019 Wright edusti tšekkiläistä ČEZ Basketball Nymburkia.

## Aiheesta muualla
*Euroliigan pelaajaprofiili
*NBA:n pelaajaprofiili
*Basketball-referencen pelaajaprofiili 
*Basketpedyan pelaajaprofiili
Dance the Night Away

**Dance the Night Away** voi tarkoittaa jotain seuraavista kappaleista:

*"Dance the Night Away", Creamin kappale vuodelta 1967
*"Dance the Night Away", The Mavericksin kappale vuodelta 1998
*"Dance the Night Away", Van Halenin kappale vuodelta 1979
**[[Dance the Night Away (Twice)|Dance the Night Away]]*, Twicen single vuodelta 2018
Pogoreloje Gorodištše

**Pogoreloje Gorodištše** (, karjalaksi *Pogrow*, genetiivi *Pogrovan*) on Pogorelojen kunnan keskuskylä Tverin alueen Zubtsovin piirissä Venäjällä. Se sijaitsee Djorža-joen varrella 25 kilometriä Zubtsovista itään. Kylän eteläpuolitse kulkee Moskovan ja Riian välinen rautatie (Pogoreloje Gorodištšen asema). Pohjoisessa sen ohittaa Moskovasta Latvian rajalle suuntautuva M9-valtatie. Vuonna 1997 kylässä oli 1&nbsp;700 asukasta.

Tarinan mukaan keskiajalla paikalla sijaitsi Deržeslavl-niminen linnoitus, jonka puolalaiset ja liettualaiset maahantunkeutujat hävittivät 1500-luvun alussa. 1600-luvun alussa rakennettiin uusi linnake. Vuonna 1708 Pogoreloje Gorodištšen ”kaupunki” liitettiin Smolenskin lääniin ja vuonna 1796 siitä tuli Tverin lääniin kuulunut kauppala. Vuosina 1929–1960 se oli Pogorelojen piirin keskus. Toisen maailmansodan aikana seudulla käytiin ankaria taisteluja.

Pogorelojen kunnan alueella asuu ns. Djoržan karjalaisryhmä. Vuonna 1926 väestönlaskennan mukaan karjalaisia oli 1&nbsp;795 henkeä (6,6 % kunnan väestöstä). Vuonna 2018 elää alueella yhä ainakin viisi karjalan puhujaa. 

Kylän nähtävyyksiä ovat muinaisen linnoituksen vallien ja kaivantojen jäänteet, vuonna 1821 rakennettu Profeetta Eliaan kirkko sekä pieni kotiseutumuseo.

## Lähteet

## Aiheesta muualla
* Kunnan kotisivut http://admpogoreloe.ru/  (venäjäksi)
*Pogoreloje Gorodištše Tverin alue -tietosanakirjassa 
* Kylän historiaa Riian suunnan rautatielle omistetulla sivustolla 
* Pogoreloje Gorodištše Tverin seudun kirjallisuuskartta -sivustolla
Voicey-gaala 2009

**Voicey-gaala 2009** oli kolmatta kertaa järjestetty palkintogaala, jossa Kanadan Voices.com jakoi vuotuiset Voicey-palkinnot vuoden 2009 parhaille ääninäyttelijöille. Gaala järjestettiin 25. maaliskuuta 2009 Torontossa, Kanadassa, jonka juonsi Stephanie Ciccarelli.

## Ehdokkaat ja voittajat
Pääluokkien ehdokkaat ja voittajat (lihavoituna):

### Paras uusi ääni

***[[Michelle Ann Dunphy]]**
*James Clamp
*Veronica March
*Janice Downes
*Matt Josdal

### Paras lapsiääni

*Travis Mustang
***[[Grace Taylor]]**

### Paras teiniääni

***[[Sophie Neveu]]**

### Paras henkilökohtainen tuotteistaminen

*Nickie Jurado
***[[Julie Williams]]**
*Doug Turkel
*Vicki Amorose
*James Clamp

### Paras ulkomaalaisääni

*Roald Woods
***[[Wuzhi Lu]]**
*Julie-Ann Dean
*Janpa Serino
*Claire Dodin

### Paras ääniryhmä

*Robert Jadah & Diane Havens
*Ken Theriot & Lisa Theriot

### Paras miesääni

***[[Dave DeAndrea]]**
*Michael Dobson
*James Herron
*Eric Gusky
*Bill Painter

### Paras naisääni

*Wendy Brown
*Teri Clark Linden
***[[Amy Taylor]]**
*Vanessa Hart
*Heather Halley

### Elämän saavutus

***[[Don Morrow]]**
*Richard Horvitz
*Bill Kates
*Rita Pardue
*Arroe Collins

## Lähteet
Dmitri Obuhov

**Dmitri Aleksejevitš Obuhov** (, s. 9. heinäkuuta 1983 Kazan, Venäjän SFNT, Neuvostoliitto) on venäläinen jääkiekkoilija. Obuhov edustaa kaudella 2018–2019 Slovakian Extraligassa pelaavaa HK Dukla Trenčíniä.

## Ura
Obuhovin ura alkoi Venäjän toiseksi korkeimmailla sarjatasolla Vysšaja Ligassa Neftjanik Almetjevskissä vuonna 2003. Spartak Moskovan ja Neftehimik Nižnekamskin jälkeen Obuhov palasi vuonna 2005 kasvattajaseuraansa Ak Bars Kazaniin, jossa hän oli voittamassa niin Venäjän mestaruutta vuonna 2006, kuin Euroopan seurajoukkueiden mestaruutta vuonna 2007.

## Lähteet
* 
* 
*
Steen Rasmussen

**Steen Rasmussen** (s. 1955) on tanskalainen keinoelämän tutkija. Hän väitteli filosofian tohtoriksi vuonna 1985 Tanskan teknisessä yliopistossa ja on työskennellyt Los Alamosissa noin vuodesta 1988 lähtien. Rasmussen on tutkinut laajaa joukkoa erilaisia itseorganisoituvia järjestelmiä.

Rasmussen tunnetaan väitteestään, jonka mukaan yksinkertaiset systeemit voivat kehittyä mutkikkaammiksi ilman ulkoista ohjausta. Hän esitti teesinsä Artificial Life -lehden artikkelissa *Ansatz for Dynamical Hierarchies*. Artikkeli sai samassa lehdessä kriittistä palautetta Grossilta ja McMullinilta. Rasmussen vastasi sittemmin esitettyyn kritiikkiin. Vuonna 2008 Rasmussen toimi Los Alemosin esisolun kokoamisryhmän johtaja. Rasmussen tunnetaan parhaiten Los Alamosin esisolusta, joka on hyvin pieni yhtä kemiallista reaktiota osaava molekyylijoukko. Tämä esisolu ei kuitenkaan ole lähelläkään elävää solua.

## Lähteet
Los Alamosin esisolu

**Los Alamosin [[esisolu]]** on Los Alamosin kansallisessa laboratoriossa tuotettu muutaman molekyylin joukko, joka osaa valmistaa valoenergian avulla omaa kalvoaan valmiista osista. Koska siinä on vain yksi toiminto se ei muistuta nykyisiä eläviä soluja. Silti se saattaa havainnollistaa elämän syntyä aineen itsejärjestymisen kautta.

Steen Rasmussenin johtama Los Alamosin esisoluhanke on tuottanut Los Alamosissa kolmentyyppisistä molekyyleistä rakenteen, joissa on muutamia solun piirteitä.

Rakenne on miljoona kertaa bakteeria pienempi, kooltaan noin 5×15 nanometriä. Se on kahden lipidipisaran nostopainomainen kuplapari, missä on pinnalla PNA:ta ja valoenergiaa kemialliseksi energiaksi muuttava aineenvaihduntamolekyyli. Esisolu pystyy tuottamaan omia lipidejään valoenergian avulla. Elävästä solusta se eroaa siinä, ettei se kykene jakautumaan. Se myös edellyttää lipidien ja PNA:n osasten olevan valmiina kasvuympäristössään.

Vallitsevan näkemyksen mukaan minimaalisen elämänmuodon määrittelee kolme ominaisuutta:

* Säiliö, joka määrittelee eliön fyysiset mittasuhteet.
* Aineenvaihdunta, joka tuottaa raaka-aineista ja energiasta eliön tarvitsemia ainesosia.
* Lisääntymiskyky, joka mahdollistaa eliön uusien kopioiden tuottamisen.

Nykyisessä Los Alamosin esisolussa yhdistyy näistä vain kaksi ensimmäistä.

Jatkossa hanke pyrkii kehittämään jakautuvan, mikroskooppisen pienen molekyylirakenteen.

## Lähteet

## Aiheesta muualla
*The Los Alamos Bug (arkistoitu versio Wayback Machinessa) 
*Quantum Self-assembly in Artificial Minimal Living Cells
Jean M. Linsdale

**Jean Myron Linsdale** (20. toukokuuta 1902 Wellsville, Kansas – 20. tammikuuta 1969 Kalifornia) oli yhdysvaltalainen eläintieteilijä.

Jean Linsdalen vanhemmat olivat maanviljelijä, opettaja Jesse E. Linsdale ja Lena Armstrong Linsdale. Ollessaan kymmenvuotias Jean vieraili Kansasin yliopiston luonnonhistoriallisessa museossa Dyche Hallissa ja päätti jo silloin ryhtyvänsä luonnontieteilijäksi. Hän opiskeli Kansasin yliopistossa Lawrencessa ja valmistui kandidaatiksi 1924. Vuonna 1925 hän meni eläintieteen laitokselle Kalifornian yliopistoon Berkeleyssä, missä hän väitteli tohtoriksi 1927 aiheenaan kettusirkun ekologia: *Variations in the Fox Sparrow (Passerella iliaca) with reference to natural history and osteology*. Hän meni naimisiin Mary Ann Roundyn kanssa vuonna 1925.

Linsdale sai tutkijan viran Kalifornian yliopistossa pian väitöksensä jälkeen. Kymmenen vuoden kuluttua hänestä tuli yliopiston Hastingsin luonnonhistoriallisen suojelualueen johtaja 23 vuodeksi. Hän jäi eläkkeelle vuonna 1960 terveysongelmien takia ja osti vaimonsa kanssa asunnon läheltä Salinasia. Vuonna 1964 Linsdale sokeutui lopullisesti.

Linsdale liittyi American Ornithologists’ Unioniin vuonna 1922 ja toimi liiton Lintujensuojelukomitean puheenjohtajana 1945 ja 1947. Hän oli Kalifornian yliopiston *The Condor* -julkaisun apulaistoimittaja. Hän kirjoitti kaikkiaan 166 tieteellistä artikkelia tai kirjaa.

Linsdale nimesi amerikanhömötiaisen (*Parus atricapillus*) alalajin *nevadensis* 1938.

## Teoksia
* *The birds of Nevada* (1936)
* *The natural history of magpies* (1937).

## Lähteet
* Muistokirjoitus (''The Auk'' 88.) 

### Viitteet
Christopher Polhem

**Christopher Polhem**, vuoteen 1716 asti **Polhammar**, (s. luultavasti 18. joulukuuta 1661 Tingstädessä, Gotlannissa - k. 30. elokuuta 1751 Tukholmassa) oli ruotsalainen keksijä ja teollisuusmies. Hän kehitti monia kaivostoimintaan, laivanrakennukseen, linnoituksiin ja kanavanrakentamiseen liittyviä laitteita ja menetelmiä.  Polhemia kutsutaan *Ruotsin mekaniikan isäksi*.

## Elämä
Polhem syntyi saksalaisen, Visbyhyn muuttaneen, kauppiaan Wulf Christopher Polhammarin perheeseen. Polhemin äiti oli Vadstenasta kotoisin oleva Christina Eriksdotter Schening. Christopherilla tiedetään olleen myös ainakin kaksi veljeä, Johan ja Jonas. Christopherin äiti meni myöhemmin uusiin naimisiin Jöran Slicker -nimisen miehen kanssa, ja kahdeksanvuotiaana Polhemin tultua isättömäksi hän muutti setänsä luo Tukholmaan.

Vuonna 1687 Polhem alkoi opiskella fysiikkaa, matematiikkaa ja mekaniikkaa Uppsalan yliopistossa. Valmistumisensa jälkeen hän matkusteli Euroopassa tyydyttämässä yliopistossa herännyttä tekniikan tiedonjanoaan. Palattuaan kotimaahansa vuonna 1697 Polhem perusti Ruotsin ensimmäisen insinöörikoulun, Laboratorium mechanicumin. Opetusmetodikseen Polhem loi Polhemin mekaaniset aakkoset, eräänlaisen liikemekanismien mallikokoelman.

## Keksinnöt
Polhemin monista teknisistä uudistuksista ensimmäinen oli Trollhättanin vesiputousten sulkujärjestelmä, jota tosin ei saatu toimivaksi ennen vuotta 1800. Falunissa toimineeseen Stora Kopparbergin kaivokseen hän rakensi vesirattaalla toimivan nostolaitteen. Hän kehitti riippulukon ja kardaaniakselin toimivuutta. Myös laivanrakennus sekä sillanrakennus ja telakkateollisuus hyötyivät Polhemin kehittämistä uusista ratkaisuista. Polhemin vuonna 1699 perustama koneenrakennukseen erikoistunut Stjärnsundin tehdas jatkoi ruotsalaisen tekniikan kehittämistä hänen kuolemansa jälkeen.

## Perintö
Polhemin panos Ruotsin tekniselle kehitykselle on merkittävä. Nykyään hänen kuvansa koristaakin 500 ruotsin kruunun seteliä, ja hänen mukaansa on nimetty iso liuta ruotsalaisia koulutuslaitoksia, kuten Polhemsgymnasiet sekä Tukholmassa että Göteborgissa, Pohlemsskolan Gävlessä ja Lundissa sekä Christopher Polhemgymnasiet Visbyssä, noin 20 kilometrin päässä Polhemin synnyinpitäjästä Tingstädestä. Lisäksi tieteellinen tutkimuskeskus, Luulajan teknillisen yliopiston Polhemslaboratoriet on nimetty hänen mukaansa.

Niin sanottu "Polhemspriset" ("Polhem-palkinto") on jaettu ruotsalaisten insinöörien kesken joka toinen vuosi korkean tason teknisistä innovaatioista tai nerokkaista teknisien ongelmien ratkaisuista. Arviointikriteereinä tämän 250&nbsp;000 Ruotsin kruunun palkinnon ansaitseville innovaatioille ovat tehokkuuden lisäksi ympäristöystävällisyys ja markkinakelpoisuus.

## Lähteet

## Aiheesta muualla

*Polhem teknillisen museon sivuilla
Avalonin usvat (minisarja)

**Avalonin usvat** () on yhdysvaltalais-saksalais-tšekkiläinen minisarja vuodelta 2001. Se kertoo uudelleen kuningas Arthurin tarinan hänen sisarensa Morgainen näkökulmasta. *Avalonin usvat* perustuu Marion Zimmer Bradleyn samannimiseen romaaniin. Käsikirjoituksen minisarjaan on kirjoittanut Gavin Scott, ja sen on ohjannut Uli Edel. Pääosassa "Morgainena" nähdään Julianna Margulies, ja muissa osissa näyttelevät muun muassa Anjelica Huston, Joan Allen, Samantha Mathis, Edward Atterton ja Michael Vartan.

## Lähteet

## Aiheesta muualla
* 
* 
*
Dragon Ball Z: Lord Slug

**Dragon Ball Z: Lord Slug** on neljäs *[[Dragon Ball Z]]* -elokuva.

## Juoni

Suuri asteroidi on törmäyskurssilla Maan kanssa. Goku ja Krillin onnistuvat yhteis-kamehamehalla kääntämään asteroidin kurssin poispäin maasta, mutta Lord Slugin alus onnistuu silti laskeutumaan Maahan ja Krillin ja Goku sinkoutuvat kauas tältä alueelta. Ihmisjoukko kerääntyy aluksen ympärille. Joukossa on mukana Gohan, Chi-Chi, Bulma ja Oolong.

Aluksesta tulee ulos suuri joukko Slugin sotilaita, jotka hyökkäävät ihmisten kimppuun. Gohan kuitenkin panee kovasti vastaan, kunnes eliittiryhmä saapuu mukanaan Slug itse. Lord Slug nappaa Dragonballin taintuneen Gohanin hatusta. Lordin joukko lähettää korkealle taivaaseen laitteen joka pimentää ja jäädyttää planeetan, jotta Slugin armeija voisi toimia siellä paremmin. Lord Slugin miehet saavat kaikki Dragonballit kerättyä ja he kutsuvat Shenronin, joka toteuttaa Slugin toiveen: Nuoruuden, jolloin Slugin täydet voimat palaavat.
 
Gohan palaa yöllä alukselle tarkoituksenaan selvittää mitä he tekevät, mutta hän jää kiinni ja saa koko armeijan kimppuunsa. Gohan selviää Piccolon avulla. Eliittiryhmä saapuu, joista Piccolo harventaa heti yhden, mutta Gohan on väsynyt eikä pärjää. Piccolo pelastaa Gohanin kuolemalta hypähtämällä tämän eteen säteiden suojaksi.

Seuraavaksi paikalle saapuvat Krillin ja Goku täysissä voimissa. Goku hoitelee helposti kaksi jäljelle jäänyttä eliittiä. 
Lord Slug täysissä voimissaan vaikuttaisi silti olevan liian kova pala. Kesken taistelun Goku raivostuu ja voimistuu hurjasti. Tätä muutosta King Kai ilmoitti Supersaiyalaiseksi. Goku ottaa johtopaikan, mutta sitten selviää, että Lord Slug on namekilainen ja tämä hätkähdyttää Gokun siinä määrin, että "Supersaiyalaisuus" häviää.

Goku on jo hätää kärsimässä, kunnes Piccolo käskee Gohania viheltämään. Joillain namekilaisilla on erittäin tarkka kuulo, mutta se ei kestä kimeitä ääniä. Lord Slug joutuu heikkoon tilaan, millä välin Piccolo antaa voimansa Gokulle, joka tuhoaa Slugin Spirit Bombilla, kerätty auringosta. Myös pimeyttä tuottava laite tuhotaan, joten Maan ihmiset pelastuvat tuholta.
Kirkkoharjun koulu

**Kirkkoharjun koulu** oli Kirkkonummen keskustassa sijaitseva yläaste. Koulu toimi neljässä eri rakennuksessa. Myöhemmin koulu toimi myös viereen rakennetussa väistötilassa. Koulussa oli käytössä 4-jaksoinen lukuvuosi. Koulu kuului Kirkkonummen koulukeskukseen, johon kuului Kirkkoharjun koulun yhteydessä olevat Porkkalan lukio ja Kirkonkylän koulun ala-aste. Nämä kolme oppilaitosta muodostivat Kirkkonummen koulukeskuksen.
Vuoden 2014 alusta Kirkkoharjun koulu ja Kirkonkylän koulu yhdistyivät yhtenäiseksi peruskouluksi, Kirkkoharjun kouluksi, luokat 1-9. 

Vuoden 2021 maaliskuun alussa Kirkkoharjun koulu siirtyi Jokirinteen oppimiskeskukseen. Kirkkoharjun koulussa oppilaita oli noin 600 ja opettajia noin 50.

## Lähteet

## Aiheesta muualla
*Koulun kotisivut
Barça TV

**Barça TV** on vuonna 1999 perustettu espanjalainen televisiokanava, jonka toiminnasta vastaa jalkapalloseura FC Barcelona. Kanava tuottaa ohjelmia katalaaniksi, englanniksi ja espanjaksi.

## Aiheesta muualla
*Kanava FC Barcelonan sivuilla 
*Näkyvyysalue
Goldie

**Goldiella** voidaan tarkoittaa muun muassa seuraavia:

## Etunimenä
* Goldie Hawn (s. 1945), yhdysvaltalainen näyttelijä
* Goldie Sayers (s. 1982), brittiläinen keihäänheittäjä

## Kulttuurissa
* Goldie, vuoden 1931 elokuva
* Goldie, oik. Clifford Joseph Price (s. 1965), brittiläinen elektronisen musiikin artisti
Venla Savikuja

**Venla Eveliina Savikuja** (s. 1990 Inkoo) on suomalainen näyttelijä ja bloggaaja. Hän on näytellyt Heidi Aaltosen roolin suomalaisessa draamasarjassa *[[Salatut elämät]]*, jossa hän esiintyi tammikuusta 2009 maaliskuuhun 2015. 

Savikuja on esiintynyt Heidi Aaltosen roolissa myös *Salattujen elämien* spin-off-sarjassa *[[Tuuliranta]]* ja elokuvassa *[[Nightmare – painajainen merellä]]*. Kesällä 2010 hän näytteli Karstulan kesäteatterissa *Kuningasjätkä*-näytelmässä. Hän on esiintynyt myös Uniikin, Nikke Ankaran sekä Matin musiikkivideoilla. Vuonna 2020 hän on näytellyt* [[Keihäsmatkat (televisiosarja)|Keihäsmatkat]]* ja *[[Modernit miehet]]* -televisiosarjoissa. 

Savikuja oli yksi AVA-televisiokanavalla keväällä 2015 esitetyn *[[Fitnesspäiväkirjat]]*-ohjelman henkilöistä.

Savikuja kirjoitti ylioppilaaksi keväällä 2009 Kallion lukiosta. Syksyllä 2017 Savikuja aloitti kolmivuotisen näyttelijäopiskelun esittävän taiteen koulussa Tanskassa Kööpenhaminassa.

## Yksityiselämä
Savikuja synnytti esikoislapsensa syyskuussa 2022. Lapsen isä on näyttelijä Atli Benedikt ja perhe asuu Helsingissä.

## Filmografia
### Elokuvat

### Televisiosarjat

## Lähteet

## Aiheesta muualla
* 
*
Jussi-palkinnot 1999

**Jussi-palkinnot 1999** jaettiin 27. helmikuuta 1999 Valkoisessa salissa järjestetyssä tilaisuudessa vuoden 1998 elokuville. Gaalan juonsivat Santeri Kinnunen ja Sari Havas.

## Voittajat ja ehdokkaat

## Aiheesta muualla
*IMDb: Jussi Awards: 1999
Kirkkonummen uimahalli

**Kirkkonummen uimahalli** on Kirkkonummella sijaitseva uimahalli, joka vihittiin käyttöön vuonna 2001. Uimahallissa on kuusiratainen 25 metrin uima-allas, jonka yhteydessä on hyppytorni. Hyppytornista on mahdollisuus hypätä yhden metrin ponnahduslaudalta ja kolmen metrin telineestä. Uimahallissa on myös lastenallas liukumäen ja pyörrevirran kera sekä terapia-allas poreineen sekä lasten kahluuallas.

Uimahallilta löytyy miehille ja naisille yhteinen höyrysauna sekä kaksi perinteistä saunaa miehille ja naisille. Uimahallissa on myös tilaussaunat. Uimahallin yhteydessä toimivat kuntosali, kaksi liikuntatilaa ja kahvio. Uimahallin toisessa kerroksessa on katsomo, josta näkee isoon 25 metrin altaaseen.

## Lähteet
Parhaan äänisuunnittelun Jussi

**Parhaan äänisuunnittelun Jussi** on yksi Jussi-palkinnon palkintosarjoista. Vuosina 1980-1991 jaettiin parhaan äänityksen Jussi-palkinto. Paul Jyrälä voitti sen kolme kertaa.

## Useamman palkinnon voittaneet henkilöt

; Kolme
*Kirka Sainio
*Pietari Koskinen

; Kaksi
*Janne Laine
*Kyösti Väntänen
*Micke Nyström
*Panu Riikonen
*Paul Jyrälä
*Pekka Karjalainen
*Tuomas Seppänen
*Timo Anttila

## Voittajat ja ehdokkaat

## Lähteet
Ribokytkin

**Ribokytkin** eli **ribokatkaisin** () on lähetti-RNA:n osa, johon voi kiinnittyä pieni molekyyli. Molekyylin kiinnittyminen kytkee lähetti-RNA:n geenin 
pois, ja se ei silloin tuota proteiinia.

Ensimmäinen ribokytkin löytyi vuonna 2002. Eniten ribokytkimiä on vuoden 2009 alkuun mennessä löydetty bakteereilta. Niitä on löydetty myös joiltain sieniltä ja kasveilta. Bakteereja muistuttavilta arkeoneilta ei ole ainakaan vielä löydetty ribokytkimiä, vaikka niilläkin niitä luultavasti on.

## Lähteet
Isao Iijima

**Isao Iijima** (1861 - 1921) oli japanilainen eläintieteilijä ja lintutieteilijä.

Iijima opiskeli eläintiedettä Tokiossa ja Leipzigissa. Hän työskenteli Tokion yliopistossa eläintieteen professorina. Hän oli Japanin lintutieteellisen yhdistyksen ensimmäinen puheenjohtaja. Iijima tutki, lintujen lisäksi, muun muassa värysmatoja (*Turbellaria*) ja sienieläimiä (*Hexactinellida*), ja oli näiden alojen johtavia tutkijoita maailmassa.  Hänen väitöskirjansa selvitteli värysmatojen morfologiaa ja kehitystä.

Iijima nimesi linnuista kirjotiaisen (*Parus varius*) alalajin *owstoni* vuonna 1893 Alan Owstonin kunniaksi. Hänen kunniakseen on nimetty izunuunilintu (*Phylloscopus ijimae*).

## Lähteet
The Simpsons Archive

**The Simpsons Archive** on vuonna 1994 perustettu Simpsonit-aiheinen verkkosivusto. Sivuston webmasterina toimii suomalainen Jouni Paakkinen. The Simpsons Archive sisältää muun muassa jakso-oppaan ja vastauksia usein kysyttyihin kysymyksiin sekä paljon tietoa koko Simpsoneista.

## Lähteet

## Aiheesta muualla
* The Simpsons Archive
Yamataka Eye

**Yamataka Eye** (, *Yamataka Ai*), oikealta nimeltään *Tetsuro Yamatsuka* (, *Yamatsuka Tetsuro*, s. 1964 Kobe), on japanilainen muusikko ja kuvataiteilija. Hän on aiemmin esiintynyt myös nimillä *Yamatsuka Eye* ja *Yamantaka Eye*, sekä usein pelkästään nimellä *Eye* tai *eYe*.

Yamataka Eye tunnetaan parhaiten noise rock -yhtye Boredomsin perustajana ja ainoana pysyvänä jäsenenä. Yhtyeessä hän toimii vokalistina sekä soittaa kitaroita, elektroniikkaa ja levysoittimia. Jo ennen Boredomsia hän oli tullut tunnetuksi noiseyhtye Hanatarashista. Myöhemmin hän on esiintynyt lukuisissa muissakin kokoonpanoissa sekä soolona. Hän on tehnyt yhteistyötä mm. Sonic Youthin, John Zornin, Bill Laswellin ja Otomo Yoshihiden kanssa.

Musiikin ohella Yamataka Eye on kunnostautunut myös visuaalisena taiteilijana. Erityisesti hänet tunnetaan levynkansien suunnittelijana, mutta hänen töitään on ollut esillä myös näyttelyissä. Hän on suunnitellut kannet mm. Beckin Midnite Vultures -albumiin.

## Lähteet

## Aiheesta muualla
*Allmusic: Yamatsuka Eye
*Discogs: Yamatsuka Eye
Loimijoen paperitehdas

**Loimijoen paperitehdas** oli Loimaan Vesikoskella Loimijoen Vesikoskessa vuosina 1907-1909 toiminut paperitehdas. Tehdas perustettiin samalla paikalla aiemmin toimineen naulatehtaan tuhouduttua tulipalossa vuonna 1903. 

Tehdas aloitti toiminnan nimellä Ab Loimijoki Pappersbruk - Loimaan Paperitehdas Oy. Naulatehdasta pyörittänyt Ferraria oli aiemmin hakenut paperitehtaan perustamiseen lupaa, jota sille ei kuitenkaan ollut myönnetty. Uuden yhtiön johtoon kuuluivat muun muassa Wilhelm Bensow, Karl Fazer ja K. G. Fazer sekä A.L. Granfelt. 

Tehtaan tuotteina valmistettiin luonnonruskeaa paperia pääasiassa vientiin. Paperikoneen valmisti Viipurin konepaja. Muita koneita toimittivat myös ruotsalaiset valmistajat. Myös voimalaitoksen turbiinit olivat ruotsalaisia. Hiokkeen raaka-aineena olivat rimat ja sahausjätteet. Vuosituotannoksi oli suunniteltu 1500 t/a, mutta käytännössä tuotanto jäi noin 760 tonniin. Tehtaassa oli työntekijöitä noin 90.

Paperitehdas ei kuitenkaan  menestynyt taloudellisesti. Kahden konkurssin jälkeen tehdas lopetti  toimintansa. Konkurssihuutokaupassa vuonna 1912 tehtaan koneet osti kauppias Wilhelm Bensow. Bensow myi paperitehtaan koneet edelleen Myllykosken Puuhiomo Oy:lle, missä se toimi 1970-luvun alkuun saakka. Paperikone on edelleen museokoneena UPM:n Keskusarkistossa Valkeakoskella. Myöhemmin rakennuksessa toimi vuosikymmenien ajan nahkateollisuutta, jonka johdosta rakennus tunnettiin Nahkalinna-nimellä. Nykyään rakennuksen nimi on Vesikoski-talo ja siinä toimii vuokralaisina useita yrityksiä

Paperitehtaan aikana vuonna 1908 Vesikoskelle rakennettiin uusi voimalaitos patoineen. Vesikosken voimalaitos jäi toimintaan ja päätyi sittemmin Vesikosken Sähkölaitos Oy:n haltuun.

## Tehtaan paperikone

## Katso myös

* Suomen paperiteollisuus

## Lähteet

* Vesikoskitalo
* Laakso, Veikko (1994) Suur-Loimaan historia II. Loimaan Kirjapaino. Loimaa.
* Pietilä, Arto (2008) Vesikoski - virtaava kulta. Kustannus HD. Loimaa.
* Nykänen, Panu & Paulapuro, Hannu (2005) Telan ympäri - Vuosisata suomalaista paperikone- ja paperinvalmistustekniikkaa. Tekniikan Historian Seura THS ry. Helsinki.

## Aiheesta muualla
* Loimijoen Paperitehdas Pörssitiedossa.
John Krasinski

**John Burke Krasinski** (s. 20. lokakuuta 1979 Newton, Massachusetts, Yhdysvallat) on yhdysvaltalainen näyttelijä, käsikirjoittaja ja elokuvaohjaaja.

## Nuoruus
Krasinskin isä Ronald oli yleislääkäri ja äitinsä Mary oli sairaanhoitaja. Krasinskilla on kaksi isoveljeä. He varttuivat Bostonin esikaupungissa Newtonissa. Krasinski on isänsä puolelta puolalaista ja äitinsä puolelta irlantilaista sukua.

Krasinski luki kandidaatin tutkinnon englanninkielisestä kirjallisuudesta Brownin yliopistossa vuonna 2001.

## Ura
Yliopistosta valmistumisensa jälkeen Krasinski sai aluksi vain pieniä rooleja televisiosarjoissa. Hän harkitsi jo näyttelijänurasta luopumista, mutta Jim Halpertin rooli television komediasarjassa *[[Konttori (yhdysvaltalainen televisiosarja)|Konttori]]* (2005–2013) teki hänestä kuuluisan. Krasinski sai roolisuorituksestaan kaksi Screen Actors Guild -palkintoa. Hän on näytellyt myös sarjoissa *[[Kova laki: Rikollinen mieli]]*, ** sekä *[[American Dad!]]*. Lisäksi Krasinski on näytellyt Amazonin jännityssarjan *Jack Ryan* (2018–2023) nimihenkilöä.

Krasinskin elokuvia näyttelijänä ovat esimerkiksi *Pientä säätöä*, *Naimalupa*, *[[Monsterit-yliopisto]]* (äänirooli), *[[Rakkaus lainassa (elokuva)|Rakkaus lainassa]]* ja *[[Sydän kolmantena jalkana]]*.

Krasinskin esikoisohjaus on elokuva *[[Brief Interviews with Hideous Men (elokuva)|Brief Interviews with Hideous Men]]* (2009). Hänen seuraavat ohjauksensa olivat draamakomedia *[[The Hollars]]* (2016) ja kauhuelokuva *[[Hiljainen paikka]]* (2018), jossa hän myös esitti pääosaa. 2020-luvulla Krasinski on ohjannut kauhuelokuvan *[[Hiljainen paikka: Osa 2]]* (2021) ja fantasiakomedian *[[IF – Ihmeelliset frendit]]* (2024).

## Yksityiselämä
Krasinski meni naimisiin heinäkuussa 2010 englantilaisen näyttelijän Emily Bluntin kanssa. Heillä on vuosina 2014 ja 2016 syntyneet tyttäret.

*[[People (lehti)|People]]*-lehti on valinnut Krasinskin seksikkäimpien elossa olevien miesten joukkoon.

## Filmografia
### Elokuvaohjaajana
**[[Brief Interviews with Hideous Men (elokuva)|Brief Interviews with Hideous Men]]* (2009)
**[[The Hollars]]* (2016) 
**[[Hiljainen paikka]]* (2018) 
**[[Hiljainen paikka: Osa 2]]* (2020)
**[[IF – Ihmeelliset frendit]]* (2024)

## Lähteet

## Aiheesta muualla

* 
* John Krasinski NNDB:ssä
Falco 3

__NOTOC__
**Falco 3** on Falcon kolmas albumi, ja se on vuodelta 1985. Se on Falcon myydyin albumi. Albumi sisältää *[[Amadeus (elokuva)|Amadeus]]*-elokuvan inspiroiman kappaleen ”Rock Me Amadeus”, joka nousi listaykköseksi  monissa Euroopan maissa ja Yhdysvalloissa. Se on ainoa saksankielinen kappale, joka on noussut Yhdysvalloissa ykkössijalle. Levyn kappaleista ”Jeanny” herätti Euroopassa keskustelua tekstisisältönsä takia. Laulu kertoo raiskaajan suhteesta uhriinsa. Vaikka kappaletta boikotoitiin.

## Kappaleet

### A-puoli
# 
# 
# 
# 
# 

### B-puoli
# 
# 
# 
# 
# 

## Arvostelut
* Allmusic: 

## Lähteet
Sooma (solubiologia)

**Sooma** eli **solukeskus** eli **perikaryon** on hermosolun eli neuronin runko-osa (läpimitta 4–200&nbsp;μm), jossa sijaitsee neuronin tuma ja suuri osa muista soluelimistä. Soomasta lähtevät neuronin tuojahaarakkeet eli dendriitit ja viejähaarake eli aksoni. Neuronin proteiinisynteesi tapahtuu soomassa. Hermosolujen soomia on ainoastaan keskushermoston harmaassa aineessa ja keskushermoston ulkopuolisissa hermosolmukkeissa eli ganglioissa. Muualla on vain aksonien muodostamia hermosyitä. 

## Katso myös
*Synapsi

## Lähteet
Alison Doody

**Alison Doody** (s. 11. marraskuuta 1966 Dublin, Irlanti) on irlantilainen näyttelijä. Doodyn ensimmäinen roolisuoritus oli elokuvassa *[[007 ja kuoleman katse]]* vuonna 1985. Rooli antoi hänelle hieman mainetta, lisää mainetta tuli vuonna 1989 Steven Spielbergin elokuvassa *[[Indiana Jones ja viimeinen ristiretki]]*, jossa hänellä oli näkyvä rooli. Nykyään Doody muistetaan useista tv-sarjoista, kuten *Kuningas Salomon kaivokset* (2004), *Mysteerisin sormus* (1992) ja *Nainen trooppisessa paikassa* (1989). 

## Valikoitu filmografia
* *[[007 ja kuoleman katse]]* (1985)
* *A Prayer for the Dying* (1987)
* *Taffin* (1988)
* *[[Indiana Jones ja viimeinen ristiretki]]* (1989)
* *Temptation* (1994)
* *Major League II* (1994)
* *Benjamin's Struggle* (2005)
* *The Rapture* (2009)

### Televisiossa
* *Echoes* (1988)
* *Waking the Dead* (2007)
* *Beaver Falls* (2011-2012)

## Aiheesta muualla
*
BAR 006

**BAR 006** oli Geoff Willisin suunnittelema Formula 1 -auto, jolla BAR -talli kilpaili kaudella 2004. Autoa ajoivat Jenson Button ja Takuma Satō, ja testikuljettajana toimi Anthony Davidson. BAR-talli sijoittui vuoden 2004 valmistajien MM-sarjassa toiseksi, 143 pistettä Ferraria jäljessä ja 14 pistettä Renaultin edellä. BAR 006 esiteltiin 1. helmikuuta Circuit de Catalunyan radalla Barcelonassa, Espanjassa. Auto oli huomattavasti parempi verrattuna tallin edelliseen BAR 005 autoon.

Marraskuussa Honda osti 45 prosenttia tallin osakkeista.

## Formula 1 -tulokset

## Lähteet

## Aiheesta muualla
Pedro Armendáriz

**Pedro Gregorio Armendáriz Hastings** (9. toukokuuta 1912 México, Meksiko – 18. kesäkuuta 1963 Los Angeles, Kalifornia, Yhdysvallat) oli meksikolais-yhdysvaltalainen näyttelijä. Hänellä oli pitkä näyttelijätausta aina 1930-luvulta lähtien.

Armendárizin viimeiseksi roolityöksi jäi turkkilaisvakooja Kerim Beyn rooli vuoden 1963 Bond-elokuvassa *[[Salainen agentti 007 Istanbulissa]]*. Hänellä todettiin kuvausten aikana syöpä. Kun hänen kohtauksensa oli kuvattu 13. kesäkuuta mennessä, hän ampui itsensä 18. kesäkuuta 1963.

Armendárizilla oli niin ikään näyttelijänä tunnetuksi tullut poika nimeltä Pedro Armendáriz Jr.

## Elokuvia
**[[Pako yli aavikon]]*, 1948
**[[Seikkailija Rio Grandesta]]*, 1959
* *[[Kapteeni Sindbadin seikkailut]]*, 1963
* *[[Salainen agentti 007 Istanbulissa]]*, 1963

## Lähteet

## Aiheesta muualla

* 
*
Mikro-RNA

**Mikro-RNA** on lyhyt, parin kymmenen nukleotidin pituinen, yksijuosteinen RNA-molekyyli, joka estää tietyn lähetti-RNA:n toiminnan kiinnittymällä siihen, eli se hiljentää geenin. Monet mikro-RNA:ista ovat proteiinia koodaamattomilta DNA-alueilta.

## Katso myös
*Ribokytkin

## Lähteet

## Aiheesta muualla

* Solunetti: mikro-RNA
Dmitri Sjomin

**Dmitri Konstantinovitš Sjomin** (, s. 14. elokuuta 1983 Moskova, Venäjän SFNT, Neuvostoliitto) on venäläinen jääkiekkoilija. Hän pelaa KHL-joukkue Avangard Omskissa. NHL:n kykyjenetsijöiden mukaan Sjomin on nopea luistelija varustettuna hyvillä hyökkääjän taidoilla.

St. Louis Blues varasi Sjominin NHL:ään  numerolla 159. Sjominin ura alkoi HK Spartak Moskovassa vuonna 2001. Kaudelle 2006–2007 hän siirtyi HK Lokomotiv Jaroslavliin. Kolmen Jaroslavlissa pelaamansa kauden jälkeen Sjomin siirtyi kaudeksi 2009–2010 HK Atlantiin. Seuraavaksi kaudeksi hän siirtyi Avangard Omskiin.

Sjomin voitti Venäjän joukkueessa alle 18-vuotiaiden maailmanmestaruuden vuonna 2001.

## Lähteet
* 
* 

### Viitteet
Humanistin juhlat

**Humanistin juhlat** on Suomen humanistiliiton vuonna 1996 julkaisema lyhyt kirja, joka käsittelee ei-uskonnollisia elämänkaarijuhlia. Teoksen ovat toimittaneet Pekka Elo, Gun Väyrynen ja Minna Saarinen-Elo. Tekijöiden mukaan kirjan tavoitteena on voimistaa ja rohkaista juhlatapoja, joilla ihmiset voivat parhaiten ilmaista itseään. Myöhemmin aiheesta on ilmestynyt suomeksi Anneli Aurejärvi-Karjalaisen kirja *[[Perheen omat juhlat|Perheen omat juhlat: Siviiliseremoniat häistä hautajaisiin]]* (WSOY, 1999). 

## Lähteet
Rev II

**Rev II** () oli Iberian (paikallisesti Kartlin eli itäisen Georgian) prinssi. Hän hallitsi yhdessä isänsä Mirian III:n, ensimmäisen kristityn georgialaisen kuninkaan kanssa. Professori Cyril Toumanoff on ehdottanut vuosia 345–361 heidän yhteisen hallituskautensa ajankohdaksi.

Keskiaikaisten georgialaisten kronikoiden mukaan Revillä oli läänitys Udžarmassa itäisessä Kakhetin provinssissa ja hän oli naimisissa Trdat Suuren tyttären Salomen kanssa. Salomella oli rooli Iberian käännyttämisessä kristinuskoon vuonna 337. Rev kuoli ennen isäänsä ja luultavasti samana vuonna kuin hän. Revin mahdollinen poika Saurmag nousi sen jälkeen maan valtaistuimelle Mirianin tilalle vuonna 361. Hänen toinen poikansa Trdat hallitsi Iberiaa vuosina n. 394–406. 
    
## Lähteet
Versus (elokuva)

**Versus** on vuonna 2000 ensi-iltansa saanut japanilainen toimintatrilleri, jonka on ohjannut Ryuhei Kitamura. Alun perin elokuvan piti olla jatko-osa Kitamuran lyhytelokuvaan *Down To Hell* nimellä *Down To Hell 2: The Return*, mutta se laajeni käsikirjoitusta kirjoitettaessa itsenäiseksi elokuvaksi. Kitamura ei saanut sille tuottajaa, ja hän keräsi elokuvan tekemiseen tarvittavat rahat perheeltään ja ystäviltään. Elokuva esitettiin vuonna 2001 Toronton elokuvajuhlilla. Siitä on tullut yksi kulttielokuvista.

## Tarina

Elokuvassa vankikarkurit ja yakuzat kohtaavat metsätiellä joka sijaitsee syrjäisessä metsässä joka on portaali 444, linkki tämän maailman ja tuonpuoleisen välillä. Se on yksi tällaisista portaaleista joita on Maapallolla 666. Yakuzoilla on mukanaan tyttö jonka he ovat kidnapanneet. Kohtaaminen päätyy taisteluun ja vanki KSC2-303 (Tak Sakaguchi) pakenee siepatun tytön kanssa. Vaikeudet alkavat kun jo tapetut ja haudatut vainajat alkavat palaamaan takaisin zombeina.

## Näyttelijöitä

## Lähteet

## Aiheesta muualla
* 
* 
*
Louis Adam

**Louis Adam** (3. joulukuuta 1758 Muttersholtz – 8. huhtikuuta 1848 Pariisi) oli ranskalainen säveltäjä, musiikkipedagogi ja pianovirtuoosi.

Adam syntyi Alsacessa ja muutti Pariisiin 1775. Hän toimi yli neljäkymmentä vuotta (1797–1842) pianoforten professorina Pariisin konservatoriossa. Adam oli taitava pianisti ja hän myös sävelsi lukuisia aikanaan suosittuja pianoteoksia, esimerkiksi variaatioita sävelmästä *Le bon roi Dagobert*. Hän opetti useita huomattavia muusikkoja, kuten Friedrich Kalkbrenneriä, Ferdinand Héroldia ja Henri le Moinea. Adam kirjoitti kaksi huomattavaa pianonsoiton oppikirjaa: *Mithode ou principe générale du doigté pour le Forté-piano* (1798) ja *Méthode nouvelle pour le Piano* (1802). Vuonna (1804) julkaistu teos *Méthode de piano du Conservatoire* vaikutti huomattavasti pianotekniikan kehittymiseen Pariisissa.

Hänen poikansa oli säveltäjä Adolphe Adam.

## Lähteet
*
Laikkupallokala

**Laikkupallokala** (*Carinotetraodon borneensis*) on melko pienikokoinen makean veden pallokala.

## Koko ja ulkonäkö
Laikkupallokala jää alle 5&nbsp;cm pitkäksi. Se on ruskeansävyinen, etuselässä on keltainen V-kuvio. Silmät ovat punaiset. Koiraalla on selvästi sininen pyrstö. Kalojen värit riippuva niiden mielentilasta; arastelleessaan ne ovat hailakansävyisiä, ja kalan väristä onkin vaikea saada käsitystä akvaariokaupassa.

## Alkuperä
Laikkupallokala on kotoisin Aasiasta, sitä on tavattu vain Sarawakin eteläosissa Borneon saarella.

## Käyttäytyminen ja lisääntyminen
Laikkupallokalakoiraat ovat erittäin aggressiivisia sekä oman lajin naaraita että kaikkia muita kaloja kohtaan. Jos niiden halutaan kutevan akvaariossa, koiraan voi tuoda naaraan seuraan vasta silloin, kun naaras on täynnä mätiä. Kalat ovat aktiivisimmillaan hämärän aikaan.

## Vesiolot ja ravinto
Laikkupallokaloille sopii pehmeä, hiukan hapan vesi. Ne ovat herkkiä nitriiteille ja ammoniakille. Laikkupallokalat syövät pieniä selkärangattomia; akvaariossa niille syötetään pakastettuja surviaisentoukkia, krilliä ja massiäyriäisiä. Toisin kuin isommilla pallokalalajeilla, hampaiden liikakasvu ei ole yleensä ongelma.

## Lähteet
Charles Philippe Lafont

**Charles Philippe Lafont** (1. joulukuuta 1781 Pariisi – 10. tammikuuta tai 14. elokuuta 1839) oli ranskalainen viulisti ja säveltäjä.

Lafontin ensimmäisenä opastajana oli hänen äitinsä. Hän opiskeli viulunsoittoa Rodolphe Kreutzerin ja Pierre Roden oppilaana. Lafontia on kuvailtu eräänä ranskalaisen koulukunnan merkittävimmistä viulisteista. Opettajiensa johdolla hän kehitti edelleen Giovanni Battista Viottin klassista tekniikkaa.

Lafont kiersi Eurooppaa jo 1792, muun muassa Saksassa, ja hänen konserttinsa olivat menestyksiä. Ranskan vallankumouksen sytyttyä hän matkusti ympäri Eurooppaa ja palasi vasta 1815. Hän toimi muun muassa tsaari Aleksanteri I:n kamariviulistina. Palattuaan Ranskaan hänestä tuli kuninkaallisten kamarimuusikoiden ensiviulisti Ludvig XVIII:n hovissa ja Berryn herttuattaren säestäjä.

Vuonna 1816 hän osallistui kilpailuun yhdessä Paganinin kanssa, minkä hän hävisi. Kilpailu pidettiin La Scalassa. Lafontin sävellyksistä vain muutama on säilynyt. Hän kuoli hevosrattaiden kaatumisonnettomuudessa 1839.
Antonina Krivošapka

**Antonina Vladimirovna Krivošapka** (, s. 21. heinäkuuta 1987) on venäläinen pikajuoksija, joka on erikoistunut 400&nbsp;metrille.

Krivošapka saavutti alle 18-vuotiaiden MM-kilpailuissa Sherbrookessa 2003 hopeaa 400 metrillä ajalla 53,54&nbsp;s ja juoksi viestissä ankkuriosuuden Venäjän pronssijoukkueessa. Saman vuoden Euroopan nuorten olympiafestivaaleilla Pariisissa hän voitti 400 metriä. Sisäratojen EM-kilpailuissa Torinossa 2009 hän voitti kultaa 400&nbsp;metrillä ajalla 51,18&nbsp;s ja juoksi ankkuriosuuden 4&nbsp;×&nbsp;400&nbsp;metrin viestin voittaneessa Venäjän joukkueessa. Samana vuonna hän voitti myös Venäjän mestaruuden 400 metrillä sekä sisä- että ulkoradoilla.

Berliinin MM-kilpailuissa 2009 Krivošapka saavutti 400 metrillä pronssia ajalla 49,71 ja juoksi ankkuriosuuden pronssia saaneessa Venäjän 4&nbsp;×&nbsp;400&nbsp;metrin viestijoukkueessa. Barcelonan EM-kilpailuissa 2010 hän sai pronssia Venäjän kolmoisvoittoon päättyneellä 400&nbsp;metrillä ajalla 50,10 ja juoksi toisen osuuden Venäjän kultajoukkueessa 4&nbsp;×&nbsp;400 metrin viestissä. Daegun MM-kilpailuissa 2011 hän sijoittui 400 metrillä viidenneksi ajalla 50,66 ja juoksi aloitusosuuden kolmanneksi sijoittuneessa Venäjän pitkän viestin joukkueessa.

Krivošapka voitti 400 metrin ulkoratojen Venäjän-mestaruuden 2012. Lontoon olympialaisissa hän sijoittui 400 metrillä alun perin kuudenneksi ajalla 50,17 ja juoksi toisen osuuden Venäjän hopeajoukkueessa 4&nbsp;×&nbsp;400&nbsp;metrin viestissä. Moskovan MM-kilpailuissa Krivošapka saavutti alun perin 400 metrillä pronssia ajalla 49,78. Samoissa kilpailuissa Krivošapka ankkuroi Venäjän maailmanmestaruuteen 4&nbsp;×&nbsp;400 metrin viestissä. Krivošapkan Lontoon olympialaisissa antama dopingnäyte tutkittiin uudelleen vuonna 2016 ja siinä havaittiin merkkejä dopingin käytöstä. Hän sai tapauksesta kahden vuoden kilpailukiellon ajalle 7.9.2016–6.9.2018 ja hänen suorituksensa aikavälillä 11.8.2012–10.8.2014 hylättiin. Näin hän menetti mitalinsa Lontoon olympialaisista ja Moskovan MM-kilpailuista.

## Henkilökohtaiset ennätykset
Krivošapkan ennätys 400 metrillä on 49,16&nbsp;s, jonka hän juoksi Venäjän-mestaruuskilpailuissa Tšeboksaryssa 5. heinäkuuta 2012. Sisäradoilla hänen ennätyksensä on Moskovassa 15. helmikuuta 2009 juostu 50,55&nbsp;s.

## Lähteet
Ezinne Okparaebo

**Ezinne Okparaebo** (s. 3. maaliskuuta 1988 Imo, Nigeria) on norjalainen pikajuoksija. Okbaraebo tuli perheineen Norjaan yhdeksän vuotiaana.

Okparaebo karsiutui Birminghamin EM-hallikisoissa 2007 60&nbsp;metrin alkuerissä. Myöhemmin samana vuonna hän voitti 100&nbsp;metrin junioreiden Euroopan mestaruuden Hengelossa ajalla 11,45. Valencian sisäratojen MM-kilpailuissa 2008 hän eteni 60&nbsp;metrillä välieriin. Pekingin olympialaisissa hän karsiutui 100&nbsp;metrin toisissa alkuerissä.

Okparaebo saavutti Torinon EM-hallikilpailuissa 2009 hopeaa 60&nbsp;metrillä silloisella ennätyksellään 7,21. Berliinin MM-kilpailuissa 2009 hän karsiutui 100&nbsp;metrin toisissa alkuerissä. Barcelonan EM-kilpailuissa 2010 hän sijoittui 100 metrillä neljänneksi Norjan ennätysajalla 11,23. Pariisin EM-hallikisoissa 2011 hän sai 60 metrillä pronssia ajalla 7,20. Daegun MM-kilpailuissa 2011 hän paransi 100 metrin alkuerissä Norjan ennätystään juoksemalla 11,21. Välierissä hän karsiutui jatkosta juostuaan 11,48. 

Okparaebo sijoittui Helsingin EM-kilpailuissa 2012 100 metrillä neljänneksi ajalla 11,39. Lontoon olympialaisissa hän karsiutui 100 metrillä välierissä ja 200 metrillä alkuerissä. Göteborgin EM-hallikilpailuissa 2013 hän oli 60 metrillä kuudes. Moskovan MM-kilpailuissa 2013 hän selviytyi 100 metrillä välieriin. Sopotin MM-hallikilpailuissa 2014 hän karsiutui 60 metrillä välierissä ja Zürichin EM-kilpailuissa 100 metrillä myös välierissä. Prahan EM-hallikilpailuissa 2015 hän sijoittui 60 metrillä neljänneksi. Pekingin MM-kilpailuissa 2015 hän selviytyi 100 metrillä välieriin. Seuraavana vuonna hän karsiutui 100 metrillä välierissä Amsterdamin EM-kilpailuissa ja alkuerissä Rio de Janeiron olympialaisissa. Birminghamin MM-hallikilpailuissa 2018 hän karsiutui 60 metrin välierissä. Hän karsiutui saman vuoden Berliinin EM-kilpailuissa 100 metrin välierissä ja 200 metrin alkuerissä. Glasgow'n EM-hallikilpailuissa 2019 hän karsiutui 60 metrin välierissä.

Okparaebo on voittanut 100&nbsp;metrin Norjan mestaruuden vuosina 2005–2006, 2008–2016 ja 2018 sekä sisäradoilla 60 metrin Norjan mestaruuden 2006, 2008 ja 2016. 100 metrillä hänen ennätyksensä on Lontoon olympialaisissa 2012 juostu 11,10 ja 200&nbsp;metrillä 23,30, jonka ajan hän juoksi sekä Florøssa kesäkuussa 2012 että Lontoon olympialaisissa. 60 metriä hän on juossut hallissa parhaimmillaan aikaan 7,10 Prahassa maaliskuussa 2015. Kaikki nämä ajat ovat Norjan ennätyksiä.

## Lähteet
Retkikunta 19

**Retkikunta 19** () on Kansainvälisen avaruusaseman nykyinen, 19. miehistö.

Retkikunnan miehistö laukaistiin 26. maaliskuuta 2009 kello 11:49 UTC Baikonurista lennolla Sojuz TMA-14. Telakoituminen ISS:ään tapahtui 28. maaliskuuta. Retkikunta 19 tulee olemaan viimeinen kolmihenkinen miehistö ennen kuin miehistön määrä kasvatetaan kuuteen Retkikunta 20:ssä. Retkikunnan koon kasvaessa kuuteen miehistön jäseneen retkikuntien keskimääräinen kesto lyhenee kuudesta kolmeen kuukauteen.

Retkikunnan komentajana toimii Venäjän ilmavoimien eversti Gennadi Padalka. 
## Miehistö (maaliskuu 2009 –)
Suluissa avaruuslentojen määrä nykyinen mukaan lukien

## Varamiehistö

## Lähteet

*NASA Expedition 19 Main Page 

### Viitteet
Jouni Paakkinen

**Jouni Paakkinen** (s. 1971 Pori) on suomalainen kirjailija ja opettaja. Paakkinen on julkaissut kuusi kirjaa, jotka on kustantanut Atena Kustannus. Näistä kolme ovat käännöskukkaskokoelmia: *Yhdeksänmetrinen maasika* vuodelta 2003, *Agentti Appelsiini* vuodelta 2005 ja *Yhdeksänmetrisen maasian poika* vuodelta 2010. Jälkimmäisenä mainittu sisältää kaksi ensiksi mainittua kirjaa sekä yli 200 uutta käännöskukkasta. Vuonna 2005 ilmestyi myös hänen suomeksi toimittamansa kummallisten käyttöohjeiden kokoelma *Varoitus! Älä niele nauloja!*, joka perustuu Bryony Evensin englanninkieliseen teokseen *The World's Stupidest Instructions* (2004), ja vuonna 2006 *Aprillia! Aprillia!* -aprillipilakokoelma. Paakkinen on kirjoittanut myös yhdysvaltalaisesta animaatiosarjasta *[[Simpsonit]]* kertovan kirjan *Simpsonit – keltaisen perheen kaksi vuosikymmentä*, joka julkaistiin vuonna 2008.

## Elämä

Paakkinen toimii Tietokone opetuksessa – TOP-keskuksen toiminnanjohtajana Turussa. Aiemmin hän on työskennellyt muun muassa turkulaisen Kerttulin koulun määräaikaisena rehtorina. Hän on koulutukseltaan kasvatustieteen maisteri (luokanopettaja, englannin opettaja), joksi hän valmistui Turun yliopistosta vuonna 1998.

Paakkinen toimii webmasterina The Simpsons Archivessa, joka on maailman laajin *Simpsonit*-aiheinen verkkosivusto. Hän on myös perustanut pienyrityksen Tmi Jouni Paakkinen.

Paakkinen on naimisissa Jatta Paakkisen kanssa ja hänellä on kaksi lasta.

## Teokset
* 
* 
* Varoitus! Älä niele nauloja! – kummallisia käytösohjeita. Kuvitus: Tomi Tuominen. Atena Kustannus, 2005. 
* Aprillia! Aprillia! – parhaat pilat kautta aikojen. Kuvitus: Heikki Aro. Atena Kustannus, 2006. 
*  3. tarkistettu painos: Atschi!-pokkari, Atena 2010. .
* 

## Lähteet

## Aiheesta muualla

*Jouni Paakkisen kotisivut.